Main Page/sl

Katedra za gradbeno in prometno informatiko deluje v okviru Fakultete za gradbeništvo Univerze v Mariboru od leta 2000. Ukvarja se s pedagoško, raziskovalno in strokovno dejavnostjo na področjih gradbene in prometne informatike.

Gradbena informatika ima za cilj sistematično in dosledno reševanje praktičnih in teoretičnih problemov v gradbeništvu s pomočjo metod in orodij računalništva in informatike. Analogno prometna informatika raziskuje, razvija in uvaja informacijske tehnologije na področju prometa.

Katedra se s svojim delovanjem aktivno vključuje v mednarodno, nacionalno in regijsko dogajanje ter aktivno sodeluje s sorodnimi institucijami v Franciji, Nemčiji, na Nizozemskem, Portugalskem, Švedskem, v Veliki Britaniji in v ZDA. V mednarodno dejavnost Katedre sodi tudi zdaj že tradicionalno posvetovanje Construction IT in Education (ITC@EDU), katerega pobudnik in koordinator je KGPI.

Leta 2007 je Katedra v Mariboru organizirala tudi odmeven mednarodni kongres gradbene informatike CIB w78 na temo "Bringing ITC knowledge to work". Kongres, ki je trajal 4 dni, je spremljalo 130 udeležencev iz 35 držav. Zbornik kongresa, ki vsebuje 109 recenziranih prispevkov je na voljo tudi v spletni obliki.